Mengkuang kajang

Mengkuang kajang (Benstonea atrocarpa), turut dikenali sebagai mengkuang minyak atau hanya mengkuang, ialah spesies tumbuhan berbunga dalam genus Benstonea, keluarga Pandaceae. Ia tempatan di Semenanjung Malaysia, Sumatera dan Thailand. 

Ia pokok yang banyak tumbuh di persekitaran tropika lembap, khususnya di kawasan paya. Ia turut dipanggil bengkuang, pandan mengkuang dan pandan duri.

 Penerangan 
Tumbuhan ini mampu tumbuh mencapai  tinggi, dengan daun mencapai  panjang dan  lebar. Ia mempunyai duri tajam pada birai dan bawah daun, dengan bahagian bawah tersebut berwarna putih cair. Cabang pokoknya tidak mempunyai tunas dorman, jadi ia tidak tumbuh kembali apabila batang tuanya dipotong. Sama dengan kebanyakan spesies lain, ia turut mempunyai buah, benih dan pangkal daun yang masih boleh dimakan.Tropical Plants Database, Ken Fern. tropical.theferns.info. 2023-08-15. <tropical.theferns.info/viewtropical.php?id=Benstonea+atrocarpa> 

Buahnya terbentuk daripada perbungaan. Buah tetorak ini ialah sinkarpa yang terdiri daripada sebilangan pepauh berasingan. Pepauh ini ialah bebaji keras bak kayu yang mempunyai benih tirus kecil. Setiap bebaji mempunyai pangkal berdaging yang dipenuhi isi jingga yang manis baunya. Benihnya pula mempunyai rasa bak kacang yang enak apabila dimakan mentah mahupun setelah dimasak, sedangkan pangkal dalam daun muda pun boleh dimakan mentah.

 Kegunaan 
Daunnya sering dipungut dari kawasan liar dan dipakai secara besar-besaran untuk membuat anyaman semacam tikar, topi, kajang dan sebagainya. Ia boleh pula dijadikan layar pada perahu kecil.

Buah, benih dan pangkal daun muda boleh dimakan namun kurang sesuai. Isinya harus dimasak terlebih dahulu sebelum dimakan untuk menghilangkan bahan berbahaya.

 Lihat juga 
 Mengkuang laut
 Pandan
 Nipah

 Rujukan 

 Pautan luar 


Kategori: Pandan